බන්ධනාගාර ගතව සිටින ජාතික නිදහස් පෙරමුණේ නායක, පාර්ලිමේන්තු මන්ත්‍රී විමල් වීරවංශ ගේ සුවදුක් විමසීමට ජාතික සංවිධාන එකමුතුවේ නියෝජිතයන් පිරිසක් අද පෙරවරුවේ වැලිකඩ නව මැගසින් බන්ධනාගාරය වෙත පැමිණියා.එම සංවිධානයේ කැදවුම්කරු ආචාර්ය ගුණදාස අමරසේකර, විධායක සභික වෛද්‍ය වසන්ත බණ්ඩාර සහ බෙංගමුවේ නාලක හිමියන් එම අවස්ථාවට එක් වු බවයි එහි සිටින හිරු වාර්තාකරු කියා සිටියේ.ජනාධිපති ලේකම් කාර්යාලයේ වාහන අවභාවිතා කිරිමේ චෝදනාව මත විමල් වීරවංශ මන්ත්‍රීවරයා පොලිස් මුල්‍ය අපරාධ කොට්ඨාශය මඟින් අත්අඩංගුවට ගනු ලැබුවේ පසුගිය 10 වැනිදායි.